CELEX: 32021D0487
Language: ro
Date: 2021-03-22 00:00:00
Title: Decizia (PESC) 2021/487 a Consiliului din 22 martie 2021 de modificare și de prelungire a Deciziei (PESC) 2018/653 privind constituirea unei capacități de depozitare pentru misiunile civile de gestionare a crizelor

23.3.2021   
               
               
                  RO
               
               
                  Jurnalul Oficial al Uniunii Europene
               
               
                  L 100/13
               
            
         DECIZIA (PESC) 2021/487 A CONSILIULUI
         din 22 martie 2021
         de modificare și de prelungire a Deciziei (PESC) 2018/653 privind constituirea unei capacități de depozitare pentru misiunile civile de gestionare a crizelor
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 28 alineatul (1), articolul 42 alineatul (4) și articolul 43 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     În scopul operațiilor civile de gestionare a crizelor, este necesar să se asigure satisfacerea nevoilor și a cerințelor operaționale pentru o desfășurare rapidă.
                  
               
                     (2)
                  
                  
                     La 26 aprilie 2018, Consiliul a adoptat Decizia (PESC) 2018/653 privind constituirea unei capacități de depozitare pentru misiunile civile de gestionare a crizelor (1).
                  
               
                     (3)
                  
                  
                     La articolul 6 din Decizia(PESC) 2018/653 se prevede o reexaminare pentru a evalua valoarea de referință financiară menționată la articolul 4 alineatul (1) în ce privește cuantumul considerat necesar pentru a răspunde solicitărilor misiunilor civile de securitate și apărare comună, precum și pentru a ține cont de nevoile în schimbare ale unor astfel de misiuni, ale altor acțiuni operaționale ale Uniunii și ale reprezentanților speciali ai Uniunii Europene. O astfel de evaluare a fost efectuată de către Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) și Comisia Europeană. Ca rezultat al acestei reexaminări, astfel cum s-a discutat și aprobat în cadrul grupurilor de pregătire relevante ale Consiliului în decembrie 2019 și ianuarie 2020, nu se impune revizuirea valorii de referință financiară.
                  
               
                     (4)
                  
                  
                     În temeiul articolului 7 din Decizia (PESC) 2018/653, care prevede posibilitatea ca Consiliul să decidă prelungirea respectivei decizii, Înaltul Reprezentant și Comisia au recomandat, în raportul lor semestrial către Consiliu, prelungirea Deciziei (PESC) 2018/653 cu 18 luni, care să includă o perioadă de șase luni pentru închiderea administrativă și financiară a capacității de depozitare constituite prin respectiva decizie.
                  
               
                     (5)
                  
                  
                     Înaltul Reprezentant și Comisia urmează să facă pregătirile necesare în vederea unor viitoare măsuri privind depozitarea și să prezinte Consiliului recomandarea lor inițială până în iunie 2021,
                  
               ADOPTĂ PREZENTA DECIZIE:
         
            Articolul 1
            Decizia (PESC) 2018/653 se modifică după cum urmează:
            
                        1.
                     
                     
                        La articolul 3 se introduc următoarele alineate:
                        
                           „(5)   Agenția pentru urgențe în materie civilă din Suedia asigură capacitatea operațională deplină de depozitare până la expirarea prezentei decizii. Modalitățile detaliate în acest sens sunt convenite de agenție, de comandantul operației civile și de serviciile competente ale Comisiei.
                        
                        
                           (6)   Operatorul depozitului asigură o tranziție și o predare fără întreruperi către viitoarele modalități privind depozitarea, conform instrucțiunilor comandantului operației civile și ale serviciilor competente ale Comisiei.”
                        
                     
                  
                        2.
                     
                     
                        La articolul 4, alineatul (1) se înlocuiește cu următorul text:
                        
                           „(1)   Valoarea de referință financiară pentru punerea în aplicare a prezentei decizii pentru o perioadă de 54 de luni începând de la data încheierii acordului menționat la alineatul (3) este de 46 197 384,22 EUR.”
                        
                     
                  
                        3.
                     
                     
                        Articolul 7 se înlocuiește cu următorul text:
                        
                           „Articolul 7
                           Intrarea în vigoare și expirarea
                           Prezenta decizie intră în vigoare la data adoptării. Decizia expiră la 54 de luni de la data încheierii acordului menționat la articolul 4 alineatul (3).”
                        
                     
                  
         
            Articolul 2
            Prezenta decizie intră în vigoare la data adoptării.
         
         
            Adoptată la Bruxelles, 22 martie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 108, 27.4.2018, p. 22.